钦定古今图书集成/明伦汇编/宫闱典/第094卷 > 息国公主 下嫁徒单公弼
## 钦定古今图书集成/明伦汇编/宫闱典/第094卷 > 息国公主 下嫁徒单公弼

按《金史徒单公弼传》：“公弼本名习烈，河北东路算主
海，猛安人。初充奉御，大定二十七年，尚世宗女息国
公主，加定远大将军，驸马都尉，改器物局直长，转副
使，兼近侍局直长。丁父忧，起复本局副使。章宗秋山，
射中虎，虎怒突而前，侍卫皆避去，公弼不动，虎亦随
毙。诏责侍卫而慰谕公弼。除滨州刺史，再迁兵部侍”
郎，累除知大名府事。是时，伐宋军兴，有司督逋租及
牛头税甚急。公弼奏：“军士从戎，民亦疲弊，可缓征以
纾民。”朝廷从之。大安初，知大兴府事，谳武清盗，疑其
有冤，已而果获真盗。岁馀，拜参知政事，进右丞，转左
丞。至宁初，拜平章政事，封定国公。贞祐初，进拜右丞
相，罢知中山府事。是时，中都围急，不可行，围解，宣宗
曰：“中山新被兵，不如河中善。”乃改知河中府，历定国
军节度使事、太孙太师、同判大睦亲府事。兴定五年，
薨。且宗辍朝，赙赠谥恪愿